wickkiey/tamil-wikipedia-markdown huggingface dataset:
# திடீர் கண்ணையா



**திடீர் கண்ணையா** (இறப்பு: 17 நவம்பர் 2013) தமிழ்த் திரைப்பட, நாடக நகைச்சுவை, குணச்சித்திர நடிகர் ஆவார்.  

கண்ணையா சென்னையைப் பிறப்பிடமாகக் கொண்டவர். சிறுவயதிலேயே நாடகங்களில் நடிக்க ஆரம்பித்தார். நாடகங்களில் திடீர் என்று தோன்றி வசனம் பேசும்படியாக இவர் அதிகமாக நடித்தால் 'திடீர்' கண்ணையா என்று பெயர் பெற்றார். இயக்குநர் கே. பாலசந்தரின் அவள் ஒரு தொடர்கதை திரைப்படத்தின் மூலம் தமிழ்த் திரைப்படங்களில் அறிமுகமானார். இவர் ஐநூற்றிற்கும் அதிகமான படங்களில் நடித்துள்ளார்.  

## குடும்பம்
கண்ணையாவுக்கு ராஜேஷ்வரி என்ற மனைவியும், ரமேஷ் என்ற மகனும், சித்ரா என்ற மகளும் உள்ளனர்.  

## தொழில்
சென்னையைப் பூர்வீகமாகக் கொண்ட கண்ணையா சிறு வயதில் இருந்தே பல்வேறு நாடகக் குழுக்களில் பணியாற்றியுள்ளார். "அவள் ஒரு தொடர்கதை' படத்தின் மூலம் முதன் முதலாக திரைத்துறைக்கு அறிமுகமானார். சென்னை பெரம்பூர் ரெயில் பெட்டி தொழிற்சாலையில் வேலை செய்து கொண்டே படங்களில் நடித்து வந்தார்.  

## நாடகம்
நாடகத் துறையில் இருந்தபோது அதில் வரும் திருப்புமுனைக் காட்சிகளில் கண்ணையா தோன்றுவதாகக் காட்சிகள் அமைக்கப்படுவது வழக்கமாக இருந்தது. இதனால் அவர் "திடீர்' கண்ணையா என்றழைக்கப்பட்டார்.  

## திரைப்படங்கள்
கே. பாலசந்தர் இயக்கிய, அவள் ஒரு தொடர்கதை அவர் நடித்த முதல் படமாகும். அபூர்வ ராகங்கள், ஏட்டிக்குப் போட்டி, என்ன பெத்த ராசா, வெள்ளை ரோஜா, ப்ரியா, அபூர்வ சகோதரர்கள், போக்கிரி உள்ளிட்ட பல படங்களில் அவர் நடித்துள்ளார். இதுவரை 500-க்கும் மேற்பட்ட படங்களில் குணச்சித்திர மற்றும் நகைச்சுவை வேடங்களில் நடித்துள்ளார்.  

## மறைவு
இவர் மாரடைப்பு காரணமாக, நவம்பர் 17, 2013 அன்று தனது 77வது அகவையில் சென்னையில் காலமானார்.
# உத்தரகாசி



**உத்தரகாசி** (ஆங்கிலம்: Uttarkashi, இந்தி: उत्तरकाशी) இந்தியாவின் உத்தராகண்டம் மாநிலத்தில் அமைந்துள்ளது. உத்தரம் என்றால் வடக்கு என்று பொருள். இந்நகர் உத்தரகாசி மாவட்டத்தின் தலைநகர் ஆகும். இந்நகரம் *பகீரதி* ஆற்றங்கரையில் அமைந்துள்ளது. இங்கு பல இந்து சமயக் கோயில்களும் , ஆசிரமங்களும் அமைந்துள்ளன. இங்கு *ஜவகர்லால் நேரு இன்ஸ்டியூட் ஆஃப் மவுண்டனியரிங்* அமைந்துள்ளது. இந்நகரம் கடல் மட்டத்தில்இருந்து 1,161.25 மீட்டர்கள் உயரத்தில் அமைந்துள்ளது. இதன் அமைவிடம் ஆகும். 2001 ஆம் ஆண்டின் மக்கட் தொகைக் கணக்கெடுப்பின் படி இந்நகரின் மக்கட் தொகை 16,220 ஆகும்.
# பீட்டர்ஹவுஸ், கேம்பிரிச்சு


**பீட்டர்ஹவுஸ் கல்லூரி** (**Peterhouse**) கேம்பிரிச்சு பல்கலைக்கழகத்துடன் இணைந்த ஒரு கல்லூரியாகும். கேம்பிரிச்சு கல்லூரிகளிலேயே இது தான் பழமையான கல்லூரி.  

## பொது சேவகர்கள்

- Elizabeth Butler-Sloss, Baroness Butler-Sloss - First female Lord Justice of Appeal (1988–1999); President of the Family Division, High Court of Justice (1999–2005)

## வெளியிணைப்புகள்
- பீட்டர்ஹவுஸ் கல்லூரி இணையத்தளம்
# பாலகுமாரன் மகாதேவா


**பக்கு மகாதேவா** என அழைக்கப்படும் **பாலகுமாரன் மகாதேவா** இவருடன் உடன் பிறந்தவர் சுவர்ணம் நடராஜா. சேர் பொன்னம்பலம் அருணாசலத்தின் பேரன் ஆவார். இவர் கொழும்பு றோயல் கல்லூரியில் கல்வி பயின்றவர். பள்ளிப் படிப்பை முடித்த பின்னர் இவர் இலண்டன் பல்கலைக்கழகம் சென்று கணிதத்தில் இளங்கலை, மற்றும் முதுகலைப் பட்டங்கள் பெற்றார்.  

மகாதேவா சேக தியாகராஜாவின் மகள் சுந்தரி என்பவரைத் திருமணம் புரிந்தார். திறைசேரியில் செயலாளராகவும் இவர் பணியாற்றியுள்ளார்.  

## பிற்கால வாழ்க்கை
குடிமைப் பணியில் இருந்து இளைப்பாறிய பின்னர் இவர் மலேசியாவில் ஐக்கிய நாடுகள் அவையில் பணியாற்றினார். பின்னர் இலங்கையில் தேசிய அபிவிருத்தி வங்கியின் தலைவராகவும், இலங்கை மக்கள் வங்கியின் பணிப்பாளராகவும் நியமிக்கப்பட்டார்.  

## சமூகப் பணி
மகாதேவா கொழும்பு பொன்னம்பலவாணேசுவரர் கோயில், முகத்துவாரம் அருணாசலேசுவர கோயில் ஆகியவற்றின் அறங்காவல் சபைத் தலைவராக செயல்பட்டார்.  

மகாதேவா 2013 நவம்பர் 29 இல் கொழும்பில் காலமானார்.
# நிக்கெலோடியன் இந்தியா



**நிக்கலோடியோன்** அல்லது **நிக்** என்பது வயாகாம் 18 நிறுவனத்தின் சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 23, 1999 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, குஜராத்தி, கன்னடம், மலையாளம், வங்காளம் மற்றும் மராத்தி போன்ற இந்திய மொழிகளில் இயங்கி வருகின்றது. இந்தியாவில் அக்டோபர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்ச்சியாக இந்த அலைவரிசை உள்ளது.  

## வரலாறு
நிக்கலோடியோன் அலைவரிசை ஆசியாவில் ஒரு பகுதியாக அக்டோபர் 16, 1999 அன்று இந்தியாவில் ஆங்கில மொழியில் தொடங்கப்பட்டது. வயாகாம் நிறுவனத்துடன் செய்து கொண்ட ஒப்பந்தத்தில் செயற்கைக்கோள் நிர்வாகிகளுக்கு தொலைக்காட்சி விநியோகிக்கும் பொறுப்பை ஜீ தொலைக்காட்சி கொண்டிருந்தது. மேலும், ஆரம்பத்தில் ஒரு குறிப்பிட்ட நேரத்திற்கு மட்டும் நிக்கலோடியோன் நிகழ்ச்சிகள் ஜீ தொலைக்காட்சியில் ஒளிபரப்பானது.  

பின்னர் 2004 ஆம் ஆண்டில் வயாகாம் நிறுவனம் மூலம் நிக்கலோடியனைப் புதுப்பித்து, பார்வையாளர்களை அதிகரிக்கச் செய்வதற்காக பல உள்ளூர் நிகழ்ச்சிகளை தயாரித்து ஒளிபரப்பு செய்து வந்தது. மேலும் இந்த ஆண்டே இந்தி மொழியில் தனது ஒளிபரப்பை தொடங்கியது. மற்றும் நிக்கலோடியன் என்ற பெயரை சுருக்கி 'நிக்' என்று அழைக்கப்பட்டது.  

வயாகாம் நிறுவனம் 2007 இல் சன் டிவி நெட்வொர்க்குடன் ஒரு நிரலாக்க ஒப்பந்தத்தில் கையெழுத்திட்டது, அதன்படி நிக்கலோடியோன் நிகழ்ச்சிகள் தமிழ் மற்றும் தெலுங்கு மொழிகளில் ஒலிச்சேர்க்கை செய்யப்பட்டு சுட்டி தொலைக்காட்சியில் ஒளிபரப்பப்படும் என அறிவித்தது. பின்னர் நிக்கலோடியன் அவர்களின் சொந்த அலைவரிசையிலே தமிழ் மற்றும் தெலுங்கு ஒலிச்சேர்க்கையை இணைக்க முடிவு செய்தபோது இந்த ஒப்பந்தம் பின்னர் ரத்து செய்யப்பட்டது.  

2007 இல் வயாகாம் மற்றும் டிவி18 இடையேயான ஒப்பந்தத்தின் படி வயாகாம் 18 என்ற கூட்டு நிறுவனம் உருவாக்கப்பட்டது, மேலும் எம்டிவி இந்தியா, நிக் இந்தியா மற்றும் விஎச்1 இந்தியா போன்ற அலைவரிசைகள் இந்த புதிய நிறுவனத்தின் ஒரு பகுதியாக மாறியது. ஜூன் 25, 2010 அன்று அமெரிக்காவில் பயன்படுத்தப்படும் புதிதாக அறிமுகப்படுத்தப்பட்ட சின்னத்தை பயன்படுத்தி நிக் இந்தியா என்று மறுபெயரிடப்பட்டு தனது சேவையை புதுப்பொலிவுடன் தொடங்கியது.  

2011 இல் வயாகாம் 18 சோனிக் என்ற புதிய அதிரடி மற்றும் சாகசம் சார்ந்த அலைவரிசையை அறிமுகப்படுத்தியது. பின்னர் 2016 இல் நகைச்சுவை தொலைக்காட்சியாக தன்னை மாற்றிக்கொண்டது. டிசம்பர் 5, 2015 அன்று வயாகாம் 18 நிறுவனம் இந்தியாவில் முதல் சிறுவர்களுக்கான உயர் வரையறு தொலைக்காட்சியை அறிமுகப்படுத்தியது.  

இந்த அலைவரிசையில் செப்டம்பர் 1, 2018 அன்று கன்னட மொழியில் ஒலிச்சேர்க்கை இணைக்கப்பட்டது. பின்னர் குஜராத்தி, வங்காளம், மலையாளம் மற்றும் மராத்தி ஆகிய மொழிகளில் நான்கு கூடுதல் மொழி இணைப்புகள் 2020 இல் சேர்க்கப்பட்டன.
# வலைவாசல்:இஸ்லாம்/இஸ்லாமிய நபர்கள்

__TOC__  
## பயன்பாடு‎
இஸ்லாமிய நபர்கள் துணைப் பக்கத்தின் வடிவமைப்பு - வலைவாசல்:இஸ்லாம்/இஸ்லாமிய நபர்கள்/வடிவமைப்பு.  

## இஸ்லாமிய நபர்கள்
வலைவாசல்:இஸ்லாம்/இஸ்லாமிய நபர்கள்/0  

---
வலைவாசல்:இஸ்லாம்/இஸ்லாமிய நபர்கள்/1  

---
வலைவாசல்:இஸ்லாம்/இஸ்லாமிய நபர்கள்/2  

---
வலைவாசல்:இஸ்லாம்/இஸ்லாமிய நபர்கள்/3  

---
வலைவாசல்:இஸ்லாம்/இஸ்லாமிய நபர்கள்/4  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
# குரிடிபே

குரிடிபா (Curitiba [kuɾiˈtibɐ]) என்பது பிரசில் நாட்டில் உள்ள பரனா மாநிலத்தின் தலைநகரம் ஆகும். இதுவே இந்த மாநிலத்தின் பெரிய நகரமும் ஆகும். பிரசில் நாட்டில், அதிக மக்கள் தொகையைக் கொண்ட நகரங்களில் இதுவும் ஒன்று. இதன் பெருநகரப் பகுதியை ”குரிடிபா மாநகரப் பகுதி” என அழைக்கின்றனர். பைன் மரங்கள் அதிகம் வளர்ந்ததால் இந்தப் பகுதிக்கு இப்பெயர் வந்திருக்கலாம் எனக் கருதுகின்றனர்.  

## தட்பவெப்பம்

குரிடிபா திரைத் திருவிழா குறிப்பிடத்தக்க நிகழ்வுகளில் ஒன்று.
# வைக்கம் சந்திரசேகரன் நாயர்


**வைக்கம் சந்திரசேகரன் நாயர்**, மலையாள எழுத்தாளர்களில் ஒருவர். காலம்: 1920 - 12 ஏப்ரல் 2005. 1980-ல் கேரள அரசின் இலக்கிய அமைப்பு விருதினைப் பெற்றவர்.  

## வாழ்க்கைக் குறிப்பு
கோட்டயம் மாவட்டத்தில் வைக்கம் நகரில், பி. கிருஷ்ணபிள்ளை, பார்வதி அம்மை ஆகியோர்க்கு மகனாகப் பிறந்தார். கோட்டயம் சி.எம்.எஸ். கல்லூரியில் பயின்றார்.  

### நாவல்கள்
- பஞ்சவன்காடு
- நகங்ஙள்
- கோத்ரதாகம்
- சுவாதிதிருநாள்
- வேணாட்டம்மா
- ஸ்ம்ருதிகாவ்யம்
- அக்னிபரீட்சை
- தீயாட்டு
- நாகம்மா
- மாதவிக்குட்டி
- நீலக்கடம்பு
- கயீன்றெ வம்சம்

### நாடகங்கள்
- டோக்டர்
- ஜாதூக்ருஹம்
- ஆளோஹரி
- குற்றவும் சிக்‌ஷயும்
- பேய் பிடிச்ச மனுஷ்யன்
- குருஷேத்ரம் உணருந்நு
- காசும் கிட்டி பெண்ணும் கெட்டி
# இந்திரவுனி



இந்திரவுனி (Dravuni [ndraˈβuni]) என்பது பிஜி நாட்டின் கண்டவு தீவுக் கூட்டத்தில் உள்ள தீவு. இது இயல்பாகவே எரிமலைகளைக் கொண்டுள்ளது. இதன் மொத்த பரப்பளவு 800 சதுர மீட்டர்கள் ஆகும்.  
இங்கு நூற்றுக்கும் அதிகமான மக்கள் வசிக்கின்றனர்.  
சோலோ பவளப்பாறைக்கு அருகில் ஒரு ஊர் மூழ்கியதாக இங்குள்ள மக்கள் நம்புகின்றனர்.  
தென் பசிபிக் பல்கலைக்கழகத்தின் மையம் இங்கு ஆய்வு மேற்கொள்கிறது.
# கம்பாரா

கம்பாரா (Kabara, [kamˈbara]) என்பது பிஜி நாட்டில் உள்ள தீவு. இது லவு தீவுக்கூட்டத்தைச் சேர்ந்தது. இத பரப்பளவு 31 சதுர கிலோமீட்டர்கள் ஆகும். சில நூறு மக்கள் வாழ்கின்றனர்.  
இங்கு வேசி எனப்படும் மரங்கள் உள்ளன. இங்குள்ள மக்கள் மரவேலைப்பாடுகளைச் செய்யக்கூடியவர்கள்.
# திறந்தவெளி சிறைச்சாலை

**திறந்தவெளி சிறைச்சாலை** என்பது நல்ல உடல் மற்றும் மனநலத்துடன் இருக்கும் சிறைக் கைதிகளை நம்பிக்கையின் அடிப்படையில் குறைந்த மேற்பார்வை மற்றும் காவலுடன் அறைகளில் அடைத்துப் பூட்டாமல் குறிப்பிட்ட சுதந்திரத்துடன் வைத்திருக்கும் ஒரு முறைசாராச் சிறைச்சாலை ஆகும். இவ்வகைச் சிறைச்சாலைகளில் குற்றவாளிகளுக்கு தொழிற் பயிற்சிகள் தருதல், விவசாயம் போன்ற ஏதேனும் தொழில்களை மேற்கொள்ள அனுமதித்தல் போன்றவை சிறப்பம்சம் ஆகும். இதன் மூலம் அவர்களின் தண்டனைக் காலம் பயனுள்ளதாக்கப்படுவதோடு தண்டனைக் காலத்திற்குப் பிறகான அவர்கள் வாழ்க்கைக்கும் உத்தரவாதம் அளிக்கிறது.  

## சில திறந்தவெளி சிறைகள்
### இந்தியா
- எர்வாடா திறவெளி சிறைச்சாலை, புனே, மகாராஷ்டிரா.
#### தமிழ்நாடு
- சிங்காநல்லூர் திறந்தவெளி சிறைச்சாலை, கோயம்புத்தூர் மாவட்டம்
- புருசடை உடைப்பு திறந்தவெளி சிறைச்சாலை, சிவகங்கை மாவட்டம்
### இலங்கை
- பொன்னலறுவை திறவெளி சிறைச்சாலை (முன்மொழியப்பட்டுள்ளது)
# மனிதர் உடலில் காணப்படும் கதிரியக்கம்


**மனிதர் உடலில் காணப்படும் கதிரியக்கம்** என்பது இயற்கையாக 70 கிலோ நிறையுடைய ஒரு மனிதரிடம் காணப்படும் கதிரியக்கமுடைய தனிமங்களின் அளவாகும். மனிதன் இப்படிப்பட்ட கதிரியக்கத்தினைச் சுமந்து வாழப் பழகி இருக்கிறான். தினமும் அருந்தும் நீர், உண்ணும் உணவு, மூச்சுக் காற்று என்றவைகளிலிருந்து தொடர்ந்து கதிர் இயக்கத் தனிமங்களைப் பெற்றுக் கொண்டே இருக்க, கதிரியக்கம் காரணமாக இழந்து கொண்டும் உள்ளான்.  

| தனிமம் | மொத்தநிறை | செயல்திறன் | தினம் பெறும் அளவு |  |
| --- | --- | --- | --- | --- |
| யுரேனியம் | 90 (மைக்ரோ கிராம்) | 1.1 (பெக்கெரல்) | 1.9 (மைக்ரோகிராம்) |  |
| தோரியம் | 30 (மைக்ரோ கிராம்) | 8.1 (பெக்கெரல்) | 3 (மைக்ரோ கிராம்) |  |
| பொட்டாசியம் 40 | 17 மி.கி | 4.4 கி.பெக் | 3.9 மி.கி. |  |
| கார்பன் 14 | 95 மைக்ரோ கி. | 15 கி.பெக் | 1.8 மை. கி. | } |

கணினியிலிருந்து.
# கில்லாடி


***கில்லாடி*** என்பது ஆம் 2015 ஆண்டைய அதிரடித் தமிழ்த் திரைப்படம் ஆகும். இதனை ஏ. வெங்கடேஷ் இயக்கியுள்ளார். பரத், மீரா சோப்ரா, விவேக் ஆகியோர் இந்தத் திரைப்படத்தில் நடித்துள்ளனர்.  

## நடிகர்கள்
- பரத்
- மீரா சோப்ரா
- விவேக்
- ரோஜா செல்வமணி
- இளவரசு
- டெல்லி கணேஷ்
- ரோஜா செல்வமணி
- வின்சன்ட் அசோகன்

## ஆதாரங்கள்
# மீரா சோப்ரா



**மீரா சோப்ரா** ஒரு இந்திய திரைப்பட நடிகையாவார். இவர் **நிலா** என்று பரவலாக அறியப்படுகிறார். தமிழ், தெலுங்கு மற்றும் பாலிவுட் திரைப்படங்களில் நடித்துள்ளார்.  

## திரைப்படங்கள்
| 2007 | *பங்காரம்* | சந்தியா | தெலுங்கு |  |
| --- | --- | --- | --- | --- |
| 2007 | *அன்பே ஆருயிரே* | மது | தமிழ் |  |
| 2007 | *ஜாம்பவான் (திரைப்படம்)* | எழில் | தமிழ் |  |
| 2007 | *லீ* | செல்லமாள் | தமிழ் |  |
| 2008 | *மருதமலை (திரைப்படம்)* | தமிழ் |  |  |
| 2008 | *காளை (திரைப்படம்)* | தானே | தமிழ் | சிறப்புத் தோற்றம் |
| 2008 | *வானா* | நந்தினி | தெலுங்கு |  |
| 2008 | *அர்ஜூன்* | கன்னடம் |  |  |
| 2009 | *ஜெகன்மோகினி* | அழகு நாச்சியார் | தமிழ் |  |
| 2011 | *மாரோ* | பிரியா | தெலுங்கு |  |
| 2013 | *Greeku Veerudu* | தெலுங்கு |  |  |
| 2013 | *1920 லண்டன்* | ஹிந்தி | Post-production |  |
| 2013 | *கேங்க் ஆப் கோஸ்ட்* | ஹிந்தி | படபிடிப்பில் |  |
| 2013 | *கில்லாடி* | தமிழ் | படபிடிப்பில் | } |

## ஆதாரங்களும் மேற்கோள்களும்
# வலைவாசல்:இஸ்லாம்/வலைவாசல்கள்

<div id:"தொடர்புடைய வலைவாசல்கள்"></div>  
| இந்து சமயம்
rect 0 0 1000 750 இந்து சமயம்
desc </imagemap></div> | வைணவம்
rect 0 0 1000 750 வைணவம்
desc </imagemap></div> | சாக்தம்
rect 0 0 1000 500 சாக்தம்
desc </imagemap></div> | கௌமாரம்
rect 0 0 1000 500 கௌமாரம்
desc </imagemap></div> | சௌரம்
rect 0 0 1000 500 சௌரம்
desc </imagemap></div> | rect 0 0 1000 500 காணாபத்தியம்
desc </imagemap></div> |  |
| --- | --- | --- | --- | --- | --- | --- |
| **இந்து சமயம்** | **வைணவம்** | **சாக்தம்** | **கௌமாரம்** | **சௌரம்** | **காணாபத்தியம்** | }<noinclude> </noinclude> |
# வலைவாசல்:இஸ்லாம்/பிற விக்கிமீடிய திட்டங்கள்

| ** &nbsp;விக்கிசெய்திகளில்**&nbsp; | ** &nbsp;விக்கிமேற்கோள்களில்**&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude> |

</noinclude>
# ஆர்வர்டு மார்க் I



**ஆர்வர்டு மார்க் I** என்ற கணினி ஐபிஎம் நிறுவனத்தால் கட்டமைக்கப்பட்டு ஆர்வர்டு பல்கலைக்கழகத்திற்கு பெப்ரவரி 1944இல் அனுப்பப்பட்ட மின்-இயந்திரக் கணினி ஆகும். முதலில் **ஐபிஎம் தானியக்க வரிசையால் கட்டுப்படுத்தப்படும் கணக்குப்பொறி ** (*Automatic Sequence Controlled Calculator*, **ASCC**), என்றழைக்கப்பட்ட இதனை **மார்க் I** என்று ஹார்வர்டு பல்கலைக்கழகம் பெயரிட்டது.  

மின்னனியல் இயந்திரப்பொறி கணினியான இதனை அவார்டு அயிக்கன் வடிவமைத்தார். இது ஐக்கிய அமெரிக்க கடற்படையின் கப்பல்கள் பிரிவினால் மே, 1944இல் பயன்படுத்தப்பட்டது. பின்னர் பல்கலைக்கழகத்திற்கு அலுவல்முறையாக ஆகத்து 7, 1944இல் வழங்கப்பட்டது.
# கங்கோத்ரி தேசியப் பூங்கா


**கங்கோத்ரி தேசியப் பூங்கா** (ஆங்கிலம்: Gangotri National Park) வட இந்தியாவின் உத்தராகண்டம் மாநிலத்தில் அமைந்துள்ளது. இந்த தேசியப் பூங்காவானது 1553 சதுர கிலோமீட்டர்கள் பரப்பளவு கொண்டது. இங்கு இதுவரை 15 வகையான பாலூட்டி உயிரினங்களும் 150 வகையான பறவை இனங்களும் கணக்கெடுக்கப்பட்டுள்ளன. இங்கு சிறுத்தை வகைகள், மான் வகைகள் மற்றும் கரடி வகைகள் அதிகமாகக் காணப்படுகின்றன. இந்தப் பூங்காவானது *ஹார்ஸில்* நகரிலிருந்து 30 கிலோமீட்டர்கள் தொலைவில் அமைந்துள்ளது. ஏப்ரல் முதல் அக்டோபர் வரையான மாதங்களில் அதிக அளவு சுற்றுலாப்பயணிகள் வருகின்றனர்.
# ஸ்ரீகண்டதத்த நரசிம்மராஜ உடையார்


**ஸ்ரீகண்டதத்த நரசிம்மராஜ உடையார்** (Srikantadatta Narasimharaja Wadiyar) (பெப்ரவரி 20 1953 – டிசம்பர் 10 2013) இவர் மைசூர் மக்களவைத் தொகுதியிலிருந்து மக்களவை உறுப்பினராக நான்கு முறை காங்கிரஸ் கட்சியின் சார்பில் தேர்தெடுக்கப்பட்டார்.  

## அரசர் பரம்பரை
இவர் மைசூர் சமஸ்தானத்தின் 26 வது மற்றும் கடைசி அரசரான ஜெயச்சாமராஜா உடையாரின் மகன் ஆவார்.  
இவரது தந்தையை அடுத்து 1974 ஆம் ஆண்டு இவர் மைசூர் மன்னராக பொறுப்பேற்றார். எனினும் அந்தப் பதவி சம்பிரதாய பூர்வமானதாகவே இருந்தது. நவராத்திரி விழாவில் இவரது பங்கு முன்னிலைப் படுத்தப்பட்டது  

## இறப்பு
டிசம்பர் 10 2013 அன்று பெங்களூரு அரண்மனையில் மாரடைப்பால் காலமானார். டிசம்பர் 11 2013 அன்று அவரது உடல் தங்க அம்பாரியில் நஞ்சன்கூடு கொண்டு செல்லப்பட்டு மனுவனத்தில் அரசு மரியாதையுடன் தகனம் செய்யப்பட்டது.
# விட்டிலெவு


**விட்டி லெவு** (*Viti Levu*) என்பது பிஜி நாட்டின் பெரிய தீவு. இந்த தீவில் உள்ள சுவா நகரமே பிஜியின் தலைநகரம். பிஜியின் மற்ற தீவுகளைவிடவும், இந்த தீவில் அதிகளவிலான மக்கள் வாழ்கின்றனர். ஏறத்தாழ 70 % மக்கள் இங்கு வாழ்கின்றனர். இதன் பரப்பளவு 10,289 சதுர கிலோமீட்டர்கள் ஆகும்.  

## பகுதிகள்

பிஜியின் முக்கிய நகரங்களில் இம்பா, லவுடோக்கா, நந்தி, நவுசோரி, சிகடோங்கா உள்ளிட்டவை இந்த தீவில் தான் உள்ளன. இந்த தீவின் பெயராலேயே இந்த நாட்டிற்கு இப்பெயர் வந்தது.
# உத்தரகாசி மாவட்டம்



**உத்தராகாசி மாவட்டம்** (ஆங்கிலம்: Uttarkashi District) வட இந்தியாவின் உத்தராகண்டம் மாநிலத்தில் அமைந்துள்ளது. இம்மாவட்டத்தின் தலைநகர் உத்தராகாசி ஆகும். இது இமயமலைப் பகுதியின் உயரமான இடத்தில் அமைந்துள்ளது. கங்கை ஆறு மற்றும் யமுனை ஆறுகள் இங்கு உற்பத்தியாகிறது. இந்நதிகள் இந்து மக்களின் சமய வழிபாட்டுத் தலமாக உள்ளன. இம்மாவட்டத்தில் எல்லைகளாக இமாச்சலப் பிரதேசம், திபெத், சமோலி மாவட்டம், ருத்ரபிரயாக் மாவட்டம், டெக்ரி கர்வால் மாவட்டம் மற்றும் டேராடூன் மாவட்டம் போன்றவை அமைந்துள்ளன.  
## புனிதத் தலங்கள்

- யமுனோத்திரி கோயில்
- கங்கோத்திரி கோயில்
- கங்கோத்ரி
- கௌரி குண்டம்

## மாவட்ட நிர்வாகம்
இந்த மாவட்டம் ஐந்து வட்டங்களாகப் பிரிக்கப்பட்டுள்ளது.  

- மோரி வட்டம்
- புரோலா வட்டம்
- ராஜ்கடி வட்டம்
- சின்யலிசவுர் வட்டம்
- டுண்டா வட்டம்

## அரசியல்
இந்த மாவட்டத்தில் மூன்று சட்டமன்றத் தொகுதிகள் உள்ளன.  
- புரோலா சட்டமன்றத் தொகுதி
- கங்கோத்ரி சட்டமன்றத் தொகுதி
- யமுனோத்ரி சட்டமன்றத் தொகுதி

இந்த மாவட்டம் டிஹ்ரி கட்வால் மக்களவைத் தொகுதிக்கு உட்பட்டது.
# வானுவாலெவு


**வானுவா லெவு** (*Vanua Levu*) என்பது பிஜி நாட்டின் இரண்டாவது பெரிய தீவு. முன்னர் இது சந்தனமரத் தீவு (*Sandalwood Island*) என அழைக்கப்பட்டது. பிஜியின் பெரிய தீவான விட்டிலெவு தீவிற்கு 64 கி.மீ தொலைவில் உள்ளது. இதன் பரப்பளவு 5,587.1 கி.மீ.² ஆகும். கிட்டத்தட்ட 130,000 மக்கள் வாழ்கின்றனர்.  

இங்கு கரும்பு விளைவிக்கின்றனர். இம்பட்டிக்கி மலை இங்குள்ளது.
# லெவுகா


லெவுகா, பிஜி நாட்டின் லோமாய்விட்டி மாகாணத்தில் அமைந்துள்ள நகரம். இது ஓவலவு தீவில் உள்ளது. இங்கு ஏறத்தாழ ஆயிரம் மக்கள் வசிக்கின்றனர். இந்த தீவின் முக்கிய நகரம் இதுவே.  

பிஜி நாட்டின் பள்ளி, வங்கி, மருத்துவமனை உள்ளிட்ட பல அமைப்புகள் முதன்முதலில், லெவுகா பகுதியிலேயே தொடங்கப்பட்டவை.
# அன்னமய்யா (திரைப்படம்)


**அன்னமய்யா**, 1997 ஆம் ஆண்டில் வெளியான தெலுங்குத் திரைப்படம். இது அன்னமய்யா என்ற தெலுங்கு இசைக்கலைஞரின் வாழ்க்கை வரலாற்றைப் பற்றியது. இதில் அக்கினேனி நாகார்ஜுனா, ரம்யா கிருஷ்ணன், ரோஜா செல்வமணி ஆகியோர் முன்னணி வேடங்களில் நடித்திருந்தனர். இந்தப் படத்திற்கு எட்டு நந்தி விருதுகள் கிடைத்துள்ளன. இரண்டு தேசிய விருதுகளையும் பெற்றுள்ளது.  

## பாடல்கள்
இந்த படத்தில் மொத்தம் 41 பாடல்கள் உள்ளன. இவற்றில் பல அன்னமய்யாவின் கீர்த்தனைகள் ஆகும்.  

| பாடல் | எழுதியவர் | பாடகர் |  |  |
| --- | --- | --- | --- | --- |
| 1 | நிகம நிகமாந்த வர்ணித | அன்னமய்யா கீர்த்தனை | எஸ். பி. பாலசுப்பிரமணியம், கே. எஸ். சித்ரா |  |
| 2 | அதிவோ அல்லதிவோ | அன்னமய்யா கீர்த்தனை | எஸ். பி. பாலசுப்பிரமணியம் |  |
| 3 | அந்தர்யாமி அலசிதி ஸொலசிதி | அன்னமய்யா கீர்த்தனை | எஸ். பி. பாலசுப்பிரமணியம் , எஸ்.பி.சைலஜா |  |
| 4 | அஸ்மதீய மகடிமி தஸ்மதீய தகதிமி | வேடூரி சுந்தரராம்மூர்த்தி | மனோ, கே. எஸ். சித்ரா |  |
| 5 | ப்ரஹ்ம கடிகின பாதமு | அன்னமய்யா கீர்த்தனை | பூர்ணசந்தர், ஸ்ரீராம், கே. எஸ். சித்ரா, அனுராதா |  |
| 6 | யேலே யேலே மரதலா | வேடூரி சுந்தரராம்மூர்த்தி | எஸ். பி. பாலசுப்பிரமணியம், ஸுஜாத, அனுராத |  |
| 7 | கோவிந்தாஸ்ரித | அன்னமய்யா கீர்த்தனை | எஸ். பி. பாலசுப்பிரமணியம், கீரவாணி, ஆனந்த பட்டாசார்யா, அனுராதா |  |
| 8 | ஜகடபு சனவுல ஜாஜர | அன்னமய்யா கீர்த்தனை | ?? |  |
| 9 | கலகண்டி கலகண்டி இப்புடிடு கலகண்டி | அன்னமய்யா கீர்த்தனை | எஸ். பி. பாலசுப்பிரமணியம் |  |
| 10 | மூசின முத்யாலகேலே மொரகுலு | அன்னமய்யா கீர்த்தனை | எஸ். பி. பாலசுப்பிரமணியம், கே. எஸ். சித்ரா |  |
| 11 | பதஹாரு களலகு ப்ராணாலைன நா ப்ரணவ ப்ரணய தேவதலகு ஆவாஹனம் | கே.கே.பாரவி | மனோ |  |
| 12 | பொடகண்டிமய்யா புருஷோத்தமா | அன்னமய்யா கீர்த்தனை | எஸ். பி. பாலசுப்பிரமணியம் |  |
| 13 | ஸோபனமே ஸோபனமே | அன்னமய்யா கீர்த்தனை | மனோ |  |
| 14 | கொண்டலலோ நெலகொன்ன கோனேடி ராயடு வாடு | அன்னமய்யா கீர்த்தனை | எஸ். பி. பாலசுப்பிரமணியம் |  |
| 15 | ஏமொகோ சிகுருடதரமுன | அன்னமய்யா கீர்த்தனை | எஸ். பி. பாலசுப்பிரமணியம் |  |
| 16 | நானாடி ப்ரதுகு | அன்னமய்யா கீர்த்தனை | மனோ |  |
| 17 | தாசுகோ நீ பாதாலகு | அன்னமய்யா கீர்த்தனை | எஸ். பி. பாலசுப்பிரமணியம், எஸ்.பி.சைலஜா |  |
| 18 | தெலுகு பதானிகி | வேடூரி சுந்தரராம்மூர்த்தி | எஸ். பி. பாலசுப்பிரமணியம், சுஜாதா, ரேணுகா |  |
| 19 | வினரோ பாக்யமு விஷ்ணு கத | அன்னமய்யா கீர்த்தனை | எஸ். பி. பாலசுப்பிரமணியம், ஸ்ரீலேகா பார்த்தசாரதி, கீரவாணி, அனுராதா, ஆனந்த், கங்காதர் |  |
| 20 | வின்னபாலு வினவலெ விந்தவிந்தலு | அன்னமய்யா கீர்த்தனை | எஸ். பி. பாலசுப்பிரமணியம், ஸ்ரீலேகா பார்த்தசாரதி, ரேணுகா |  |
| 21 | ப்ரஹ்மமொக்கடே பரப்ரஹ்மமொக்கடே | அன்னமய்யா கீர்த்தனை | ?? |  |
| 22 | பாலனேத்ராலு | வேடூரி ஸுந்தரராம்மூர்தி | எஸ். பி. பாலசுப்பிரமணியம் | } |
# மாரியாட்டம்


மாரியாட்டம் என்பது வடக்கு கேரளத்தில் நிகழ்த்தப்படும் கலை. இதை புலையர் குலத்தவர் கடைபிடிக்கின்றனர்.  
மாடாயிபிரதேசம் என்ற பகுதியில் தீய சக்திகள் இருந்ததாகவும், மக்களுக்கு கொடிய துன்பங்களை அளித்ததாகவும், மாரியம்மன் அவற்றை அழித்ததாகவும் ஒரு கதை உண்டு. அஹ்டன் நினைவாக மாரியாட்டம் கொண்டாடப்படும்.
# எராப்ரகடா


**எராப்பிரகடா எராண்ணா** (*Errapragada Erranna*, என்பவர் ஒரு தெலுங்குக் கவிஞர் ஆவார். இவர் புரோலயா வேமா ரெட்டியின் (1325–1353) பேரரசில் அரசவைக் கவிஞராக இருந்தவர். இவர் "பிரபந்த பரமேசுவரா" என்று புகழப்பட்டவர்.  

சமசுகிருத மகாபாரதத்தை தெலுங்கில் மொழிபெயர்த்தவர்களில் இவரும் ஒருவர். தெலுங்கில் முக்கவிகளில் இவரும் ஒருவர். மற்றவர்கள் நன்னய்யா, திக்கனா ஆகியோர் ஆவர். அரி வம்சம், இராமாயணம் ஆகியவற்றையும் மொழிபெயர்த்தார். நரசிம்ம புராணம் என்ற சொந்த நூலையும் எழுதினார்.
# வலைவாசல்:இஸ்லாம்/சிறப்புப் படம்

__TOC__  
## பயன்பாடு‎
சிறப்புப் பட துனைப் பக்கத்தின் வடிவமைப்பு - வலைவாசல்:இஸ்லாம்/சிறப்புப் படம்/வடிவமைப்பு.  

## சிறப்புப் படம்
வலைவாசல்:இஸ்லாம்/சிறப்புப் படம்/1  

---
---
---
---

## முன்மொழிதல்
இந்த பக்கத்தில் நீங்கள் சேர்க்க விரும்பும் படிமங்களை இங்கு முன்மொழியவும்.  
1. தற்போது எதுவும் இல்லை.
# புக்சா புலிகள் காப்பகம்


**புக்சா புலிகள் காப்பகம்** (*Buxa Tiger Reserve*)(வங்காள மொழி: বক্সা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இக்காப்பகம் 760 சதுர கிலோமீட்டர்கள் பரப்பளவு கொண்டது. இந்த புலிகள் காப்பகம் *புக்சா தேசியப் பூங்கா*வினுள் அமைந்துள்ளது. பூட்டானின் தெற்குப் பகுதி மலையான *புக்சா மலை*யில் அமைந்துள்ளது. இங்கு 284 பறவையினங்கள், புலி, செங்காட்டுக்கோழி (Red Jungle fowl), ஒருவகைப் புனுகுப் பூனை (civet) போன்றவை அதிக அளவில் காணப்படுகின்றன.  
*புக்சா புலிகள் காப்பகம்* 1983ஆம் ஆண்டு உருவாக்கப்பட்டது.  

## புகைப்படங்கள்
இக்காப்பகத்தில் எடுக்கப்பட்ட புகைப்படங்கள் கீழே,
# புராதன இந்தியா என்னும் 56 தேசங்கள்

பழம் புராணங்களிலும் வரலாறுகளிலும் **புராதான இந்தியா என்னும் பழைய 56 தேசங்கள்** குறிப்படப்படுகின்றன. அவை:-  

1. குருதேசம்
1. சூரசேனதேசம்
1. குந்திதேசம்
1. குந்தலதேசம்
1. விராடதேசம்
1. மத்சுயதேசம்
1. திரிகர்த்ததேசம்
1. கேகயதேசம்
1. பாஹ்லிகதேசம்
1. கோசலதேசம்
1. பாஞ்சாலதேசம்
1. நிசததேசம்
1. நிசாததேசம்
1. சேதிதேசம்
1. தசார்ணதேசம்
1. விதர்ப்பதேசம்
1. அவந்திதேசம்
1. மாளவதேசம்
1. கொங்கணதேசம்
1. கூர்சரதேசம்
1. ஆபீரதேசம்
1. சால்வதேசம்
1. சிந்துதேசம்
1. சௌவீரதேசம்
1. பாரசீகதேசம்
1. வநாயுதேசம்
1. பர்பரதேசம்
1. கிராததேசம்
1. காந்தாரதேசம்
1. மத்ரதேசம்
1. காசுமீரதேசம்
1. காம்போசதேசம்
1. நேபாளதேசம்
1. ஆரட்டதேசம்
1. விதேகதேசம்
1. பார்வததேசம்
1. சீனதேசம்
1. காமரூபதேசம்
1. பராக்சோதிசதேசம்
1. சிம்மதேசம்
1. உத்கலதேசம்
1. வங்கதேசம் (புராதனம்)
1. அங்கதேசம்
1. மகததேசம்
1. ஹேஹயதேசம்
1. களிங்கதேசம்
1. ஆந்திரதேசம்
1. யவனதேசம்
1. மகாராட்டிரதேசம்
1. குளிந்ததேசம்
1. திராவிடதேசம்
1. சோழதேசம்
1. சிம்மளதேசம்
1. பாண்டியதேசம்
1. கேரளதேசம்
1. கர்னாடகதேசம்
# கோருமாரா தேசியப் பூங்கா


**கோருமாரா தேசியப் பூங்கா** (ஆங்கிலம்: Gorumara National Park, வங்காள மொழி: গরুমারা জাতীয় উদ্যান) இந்தியாவின் மேற்கு வங்காளம் மாநிலத்தில் அமைந்துள்ளது. இது இமயமலை அடிவாரத்தின் தெராய் பகுதியில் உள்ளது. இது புல்வெளிகளும் காடுகளும் நிறைந்த பகுதி ஆகும். இந்தப் பூங்காவில் இந்தியக் காண்டாமிருகம் அதிக அளவில் காணப்படுகிறது.  
## பராமரிப்பு
முதலில் இப்பகுதி 7 சதுர கிலோமீட்டர்கள் பரப்பளவில் மட்டுமே இருந்தது. பின்னர் அருகிலுள்ள இடங்களையும் சேர்த்து 80 சதுர கிலோமீட்டர்களாக அதிகரிக்கப்பட்டது. இந்தப் பூங்காவானது மேற்கு வங்காள அரசாலும், 2009 ஆம் ஆண்டு முதல் மத்திய அரசின் * சுற்றுச் சூழல் மற்றும் வனத்துறை* அமைச்சால் பராமரிக்கப்படுகிறது.  
## உருவாக்கம்
1895 ஆண்டிலிருந்து பாதுகாக்கப்பட்ட வனப்பகுதியாக இருந்து வந்தது. இது 1949 ஆம் ஆண்டு வனவிலங்குகள் காப்பகமாக அறிவிக்கப்பட்டது. பின்னர் இங்கு காண்டாமிருகங்கள் அதிகரித்ததால் இப்பகுதி 1994 ஆம் ஆண்டு ஜனவரி மாதம் 31 ஆம் தியதி தேசியப் பூங்காவாக அறிவிக்கப்பட்டது.  
## அமைவிடம்
இந்தத் தேசியப் பூங்காவானது *ஜல்பாய்குரி* மாவட்டத்தில் *மல்பஜார்* பகுதியில் அமைந்துள்ளது. இந்தப் பூங்காவின் வெப்பநிலை நவம்பர் முதல் பிப்ரவரி வரையான மாதங்களில் 10 முதல் 21 ° செல்சியசாகவும், மார்ச்சு மற்றும் ஏப்ரல் மாதங்களில் 24 முதல் 27 ° செல்சியசாகவும், மே முதல் அக்டோபர் வரையிலான மாதங்களில் 27 to 37 ° செல்சியசாகவும் இருக்கும்.  
## புகைப்படம்
# இயேசுவை அடக்கம் செய்தல்


**இயேசுவை அடக்கம் செய்தல்** என்பது விவிலியத்தின் இயேசுவின் சாவுக்குப்பின்பு அவரின் உடலை அரிமத்தியா ஊரைச் சேர்ந்த யோசேப்பு அடக்கம் செய்த நிகழ்வினைக்குறிக்கும். இது கத்தோலிக்க சிலுவைப் பாதையின் பதினான்காம் நிலை ஆகும். கிறித்துவின் வாழ்க்கையினை சித்தரிக்கும் கலைவடிவில் இந்த நிகழ்வு மிக முக்கியத்துவம் பெறுகின்றது.  

## விவிலிய விவரிப்பு
நற்செய்திகள் நான்கும் இன்னிகழ்வை விவரிக்கின்றன.  

இயேசுவின் சீடர்களுள் ஒருவரான அரிமத்தியா ஊரைச் சேர்ந்த யோசேப்பு என்பவர் இயேசுவின் உடலை எடுத்துக் கொண்டுபோகப் பிலாத்திடம் அனுமதி பெற்றார். முன்பு ஒருமுறை இரவில் இயேசுவிடம் வந்த நிக்கதேம் வெள்ளைப்போளமும் சந்தனத் தூளும் கலந்து ஏறக்குறைய முப்பது கிலோ கிராம் கொண்டுவந்தார். அவர்கள் இருவரும் இயேசுவின் உடலை எடுத்து யூத அடக்க முறைப்படி நறுமணப் பொருள்களுடன் துணிகளால் சுற்றிக் கட்டினார்கள். அவர் சிலுவையில் அறையப்படடிருந்த இடத்தில் ஒரு தோட்டம் இருந்தது. அங்கே புதிய கல்லறை ஒன்று இருந்தது. அதில் அதுவரை யாரும் அடக்கம் செய்யப்படவில்லை. அன்று பாஸ்கா விழாவுக்கு ஆயத்த நாளாய் இருந்ததாலும் அக்கல்லறை அருகில் இருந்ததாலும் அவர்கள் இயேசுவை அதில் அடக்கம் செய்தார்கள் என விவரிக்கின்றது.
# அரிமத்தியா யோசேப்பு


**அரிமத்தியா ஊரைச் சேர்ந்த புனித யோசேப்பு** என்பவர் நற்பெய்திகளின் படி இயேசுவின் சாவுவுக்குப்பின்பு அவரை அடக்கம் செய்தவர் ஆவர். இவர் நான்கு திருமுறை நற்செய்திகளிலும் குறிப்பிடப்பட்டுள்ளார். மாற்கு 15:43 இவரை மதிப்புக்குரிய தலைமைச் சங்க உறுப்பினர் எனவும் இறையாட்சியின் வருகைக்காகக் காத்திருந்தவர் எனவும் குறிக்கின்றது. மத்தேயு 27:57 இவர் இயேசுவுக்குச் சீடராய் இருந்தார் எனக்குறிக்கின்றது. யோவான் 19:38 இவரை இயேசுவின் சீடர்களுள் ஒருவர் எனவும் யூதருக்கு அஞ்சியதால் தம்மைச் சீடர் என்று வெளிப்படையாகக் காட்டிக்கொள்ளாதவர் எனவும் குறிக்கின்றது. இதன்படி இவர் இயேசுவின் உடலை எடுத்துக் கொண்டுபோகப் பிலாத்திடம் அனுமதி கேட்டார். பிலாத்து நூற்றுவர் தலைவரிடமிருந்து கேட்டு இயேசுவின் இறப்பை உறுதிசெய்தபின்பு யோசேப்பிடம் இயேசுவின் உடலை அளித்தான்.  

நிக்கதேமின் துணையோடு கொல்கொதாவில் இவர் இயேசுவின் உடலை சிலுவையிலிருந்து இறக்கி யூத அடக்க முறைப்படி நறுமணப் பொருள்களுடன் துணிகளால் சுற்றிக் கட்டினார். ஒரு புதிய கல்லறை ஒன்றில் அவரின் உடலை அடக்கம் செய்தார் என விவிலியம் கூறுகின்றது.  

கத்தோலிக்க திருச்சபை, கிழக்கு மரபுவழி திருச்சபை, லூதரனியம் மற்றும் சில ஆங்கிலிக்கம் சபைகள் இவரை புனிதர் என ஏற்கின்றன.
# பிஜூனஸ்அப்ஸ்



**பிஜூனஸ்அப்ஸ்** எனப்படுவது மிக வரைந்து நகர்பேசிகளுக்கான செயலிகளை உருவாக்க உதவும் ஒரு தளமாகும். இந்தத் தளத்தின் மூலம் நகர்பேசி செயலிக்குத் தேவையான பயன்படாடுகளை இலகுவாக இணைத்துக்கொள்ளலாம் அல்லது நீக்கிக்கொள்ளலாம். இவை அனைத்தையும் செய்வதற்கு எந்தவித கணனி மொழி அறிவும் தேவையில்லை என்பது குறிப்பிடத் தக்கது.  

## செயலி உருவாக்கப் பொறிமுறை
பிஜூனஸ்அப்ஸ் மூலம் செயலி ஒன்றை உருவாக்கும் போது முதலில் எந்தத் துறைக்கான செயலியை அமைக்கப் போகின்றோம் என்பதைத் தெரிவு செய்யவேண்டும். இதன் போது அந்தத் துறை சார்ந்த செயற்பாடுகளை தானே செயலியில் பிஜூனஸ்அப்ஸ் இணைத்துக் கொள்ளும். இதன் பின்னர் செயலியை உருவாக்குபவர் மேலதிக செயற்பாடுகளை இணைத்துக் கொள்ளலாம் அல்லது இருக்கும் செயற்பாடுகளை இணைத்துக் கொள்ளலாம். பின்வரும் செயற்பாடுகளை தற்போது பிஜூனஸ்அப்ஸ் செயலிகளில் வழங்கப்படுகின்றது.  

- ஜிபிஎஸ் தொழில்நுட்பம் மூலம் பாதைகாட்டுதல்
- ஒரு தொடுகையில் தொலைபேசி அழைப்பை ஏற்படுத்தும் பொத்தான்கள்
- சமூக வலைத்தளங்கள் மற்றும் ஏனைய ஊடகங்கள்மூலம் செயலி பற்றி பரப்புரை செய்தல்
- இணையத்தின் உதவியுடன் உணவுவிடுதிகள் உணவை விற்கும் செயல்
- நகர்பேசி சார் வியாபாரக் கூடை
- நகர்பேசி மூலம் முன்பதிவுகள் செய்தல் (மேசை முன்பதிவு அல்லது ஒருவருடன் சந்திப்பிற்கான முன்பதிவு)
- இசையை இசைக்கும் நீட்சி
- வாடிக்கையாளர் தொடர்புகொள்ள மின்னஞ்சல்படிவம்
- உண்மையான வாடிக்கையாளரிற்கு விஷேட சலுகைகளை வழங்கக்கூடிய இயல்பு
- சமூக வலைத்தள இணைப்பு
- நிழ்வுகள் பற்றிய அறிவித்தல்
- தொடர்பு கொள்ள வேண்டியபோது அதற்கான விடையங்கள் அறிந்துகொள்ளக்கூடிய பக்கம்
- படிம காட்சியகம்
- Push முறையில் அமைந்த செய்திகளை அனுப்புதல்

போன்ற மேலும் பல செயற்பாடுகளை கொண்டமைந்துள்ளது.  

## நகர்பேசி இயங்குதள ஆதரவு
பிஜூனஸ்அப்ஸ் தற்போது ஆண்ட்ராய்டு, ஐஓஎஸ் இயங்குதளங்களை ஆதரிக்கின்றது. ஆண்ட்ராய்டுடிற்கான செயலி இணையத்தளத்தில் செயலியை செய்து முடித்ததும், செய்தவரின் மின்னஞ்சல் முகவரிக்கு ஆண்ட்ராய்டு செயிலியின் ஏபிகே அனுப்பி வைக்கப்படும். அதே வேளை ஐஓஎஸ் செயலி இவ்வாறு மின்னஞ்சல் மூலம் அனுப்பி வைக்கப்படுவதில்லை. மாறாக பிஜூனஸ்அப்ஸ் நிருவாகிகள் உங்கள் அப்பிள் ஐடியூன்ஸ் கணக்கில் உங்கள் சார்பாகப் பதிவேற்றித் தருவர். இதைவிட இணைய உலாவிகளில் பாவிக்கக்கூடிய எச்டிஎம்எல் 5 செயலியும் இலவசமாக வழங்கப்படும்.  

## கட்டண விபரம்
தற்போது நகர்பேசி இணையம் சார் செயலி ஒன்றைச் செய்ய சுமார் 29 அமெரிக்க டாலர்களும், நகர்பேசிச் செயலி ஒன்றைச் செய்ய 59 அமெரிக்க டாலர்களும் அறவிடப்படுகின்றது . மூன்றாம் நபர்களுக்கு பிஜூனஸ்அப்ஸ் மூலம் செயலிகளை செய்து விற்பனை செய்பவர்கள் இந்த செயலிகள் பிஜூனஸ்அப்ஸ் மூலம் செய்ய்யபட்டது என்பதை அறிவிக்காமல் மீள் வியாபாரம் செய்வதையும் பிஜூனஸ்அப்ஸ் ஊக்குவிக்கின்றது. இவ்வாறு மீள்விற்பனை செய்பவர்களை பிஜூனஸ்அப்ஸ் வைட் லேபிள் எனும் செயற்றிட்டம் மூலம் சேவைகளை வழங்குகின்றது. இந்த வைட் லேபிள் முறையில் செயலிகளை மீள் விற்பனை செய்பவர்கள் பிஜூனஸ்அப்ஸ் போன்ற தளம் ஒன்றை அமைத்துக் கொள்ளவும் பிஜூனஸ்அப்ஸ் நிறுவனம் வழிசமைத்துக் கொடுக்கின்றது.  

## உசாத்துணைகள்
# வலைவாசல்:ஆசியா/தகவல்கள்/1



- உலகின் உயரமான மலையான எவரெசுட்டு சிகரம் (படம்) ஆசியாவில் அமைந்துள்ளது.
- 1970 ஆம் ஆண்டிலிருந்து நலவியல், கல்வி ஆகியவற்றினுடைய மேம்பாட்டின் அடிப்படையில் விரைவாக வளரும் நாடாகத் தென்னாசிய நாடான நேப்பாளம் விளங்குகிறது.
- மனித வளர்ச்சிச் சுட்டெண் அடிப்படையிலான உலகத் தரவரிசையில் சப்பானும், தென்கொரியாவும் முறையே 11, 12 ஆவது இடங்களில் உள்ளன.
- ஆசியா யுரேசியா நிலப்பரப்பின் ஒரு பகுதி ஆகும்.
- "எத்னாலாக்" தரும் தகவல்களின்படி, ஆசியாவில் உள்ள துணைகண்டமான இந்தியாவில் 800க்கும் மேற்பட்ட மொழிகள் பேசப்படுகின்றன.
| <div>**...முன்மொழிய**</div> | } |
| --- | --- |
<noinclude>  

</noinclude>
# வலைவாசல்:ஆசியா/உங்களுக்குத் தெரியுமா

இப்பகுதியிலுள்ளவை விக்கிப்பீடியாவின் ஆசியா வலைவாசலின் ஒரு பிரிவான உங்களுக்குத் தெரியுமா என்ற பகுதியில் காட்சிப்படுத்தப்பட்டவை.  

தாங்களும் ஆசியா வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  
<pre>  

- 
- 
- 
- 
- 
- 

| <div>**...முன்மொழிய**</div> | } |
| --- | --- |
<noinclude>  

</noinclude>  
</pre>  

## காப்பகம்
## 1
வலைவாசல்:ஆசியா/தகவல்கள்/1  

## 2
வலைவாசல்:ஆசியா/தகவல்கள்/2  

## 3
வலைவாசல்:ஆசியா/தகவல்கள்/3  

## 4
வலைவாசல்:ஆசியா/தகவல்கள்/4  

## 5
வலைவாசல்:ஆசியா/தகவல்கள்/5  

## 6
வலைவாசல்:ஆசியா/தகவல்கள்/6  

## 7
வலைவாசல்:ஆசியா/தகவல்கள்/7  

## 8
வலைவாசல்:ஆசியா/தகவல்கள்/8  

## 9
வலைவாசல்:ஆசியா/தகவல்கள்/9  

## 10
வலைவாசல்:ஆசியா/தகவல்கள்/10  

## பரிந்துரைகள்
# வன்ஸ்தா தேசியப் பூங்கா


**வன்ஸ்தா தேசியப் பூங்கா** (Vansda National Park) இந்தியாவின் குஜராத் மாநிலத்தில் நவ்சாரி மாவட்டத்தில் அமைந்துள்ளது. இந்தப் பூங்காவானது அம்பிகா ஆற்றங்கரையில் அமைந்துள்ளது. இது சுமார் 24 சதுர கிலோமீட்டர்கள் பரப்பளவு கொண்டது. *சிக்காலி* எனும் நகரிலிருந்து 65 கிலோமீட்டர்கள் தொலைவில் அமைந்துள்ள இந்தத் தேசியப் பூங்கா 1979 ஆம் ஆண்டு உருவாக்கப்பட்டது.
# மனோஜ் பாரதிராஜா


**மனோஜ் பாரதிராஜா** (*Manoj Bharathiraja*, 11 செப்டம்பர் 1976 – 25 மார்ச்சு 2025) தமிழ்த் திரைப்பட நடிகர், இயக்குநர் ஆவார். இவர் இயக்குநர் பாரதிராஜாவின் மகன் ஆவார்.  

## தொழில் வாழ்க்கை
மனோஜ் நடிகர் ஆவதற்கு முன்பு தமிழ்த் திரையுலகில், உதவி இயக்குநராகப் பணியாற்றினார். பொம்மலாட்டம் திரைப்படத்தில் தனது தந்தையின் உதவியாளராகப் பணியாற்றினார். இவர் தெற்கு புளோரிடா பல்கலைக்கழகத்தில் நாடகக் கலைகளைப் பயின்றுள்ளார்.  

மனோஜ் 1999 ஆம் ஆண்டு தாஜ்மஹால் என்ற தமிழ்த் திரைப்படத்தின் மூலம் நடிகராக அறிமுகம் ஆனார். இந்தத் திரைப்படத்தை பாரதிராஜா இயக்கினார். இவருக்கு இணையாக ரியா சென் நடித்தார். இந்தத் திரைப்படம் வணிகரீதியாக தோல்வியடைந்தது. இருப்பினும் ஏ. ஆர். ரகுமான் இசையமைத்த படத்தின் பாடல்களும் பின்னணி இசையும், விமர்சகர்கள், பார்வையாளர்களின் பாராட்டுகளைப் பெற்றன. அதைத் தொடர்ந்து, மனோஜ் சரத்குமார், முரளி ஆகியோருடன் இணைந்து சமுத்திரம் திரைப்படத்திலும், தனது தந்தை இயக்கிய கடல் பூக்கள் படத்திலும் தோன்றினார். பிந்தைய படம் வணிக ரீதியாக தோல்வியடைந்தாலும், விமர்சகர் பாராட்டைப் பெற்றது. இதற்காக பாரதிராஜாவுக்கு சிறந்த திரைக்கதைக்கான தேசிய திரைப்பட விருது வழங்கப்பட்டது. பின்னர் அவர் சரணின் அல்லி அர்ஜுனாவில் முன்னணி வேடத்தில் நடித்தார். அதன் பிறகு, குறைந்த செலவில் தயாரிக்கப்பட்ட வருஷமெல்லாம் வசந்தம், பல்லவன் ஆகிய படங்களில் நடித்தார். அவை வணிக வெற்றி பெறவில்லை. பின்னர், இவர் சத்யராஜின் மகா நடிகன் படத்தில் ஒரு சிறப்பு வேடத்தில் நடித்தார். வெளியிடப்படாத தெலுங்கு படமான *லெமனில்* எதிர்மறை வேடத்திலும் நடித்திருக்கிறார்.  

மனோஜ் தன் தந்தையின் படமான ஃபைனல் கட் ஆஃப் டைரக்டர் படத்திலும், பிரபல திரைப்படப் படைப்பாளியான மணிரத்னத்தின் படங்களிலும் உதவியாளராகப் பணியாற்றினார். 2008 முதல் 2010 வரை, இயக்குனர் எஸ். ஷங்கரின் பிரமாண்டமான படைப்பான எந்திரனில் உதவியாளராகப் பணியாற்றினார். 2007 முதல், மனோஜ் தனது தந்தையின் சிகப்பு ரோஜாக்கள் படத்தை மறு ஆக்கம் செய்யத் திட்டமிட்டுள்ளதாகத் தெரிவிக்கப்பட்டது. ஆனால், அந்தப் படம் இன்னும் முன் தயாரிப்பில் உள்ளது. 2012 ஆம் ஆண்டில், இவரது தந்தை தனது தயாரிப்பான *அன்னக்கொடியும் கொடிவீரனும்* திரைப்படத்தில் எதிர்மறைப் பாத்திரத்தில் நடிக்க அமீருக்குப் பதிலாக இவரை ஒப்பந்தம் செய்தார். இதன் மூலம் ஏழு ஆண்டு இடைவெளிக்குப் பிறகு மீண்டும் படங்களில் நடிக்கத் தொடங்கினார். 2023 இல் மார்கழி திங்கள் படத்தின் வழியாக இயக்குநராக அறிமுகமானார்.  

## இல்வாழ்க்கை
இவர் 2006 நவம்பர் 19 அன்று, தனது காதலியான நடிகை நந்தனாவைத் திருமணம் செய்தார். இவர்களுக்கு ஆர்த்திகா, மதிவதனி என இரண்டு பெண் குழந்தைகள் உள்ளனர்.  

## நடித்த திரைப்படங்கள்
| ஆண்டு | தலைப்பு | கதாபாத்திரம் | குறிப்புகள் |
| --- | --- | --- | --- |
| 1999 | *தாஜ்மகால்* | மாயன் |  |
| 2001 | *சமுத்திரம்* | சின்னராசு |  |
| *கடல் பூக்கள்* | பீட்டர் |  |  |
| 2002 | *அல்லி அர்ஜுனா* | அறிவழகன் |  |
| *வருஷமெல்லாம் வசந்தம்* | ராஜா |  |  |
| 2003 | *பல்லவன்* | பல்லவன் |  |
| *ஈரநிலம்* | துரைசாமி |  |  |
| 2004 | *மகா நடிகன்* | முத்து |  |
| 2005 | *சாதுரியன்* |  |  |
| 2013 | *அன்னக்கொடி* | சடையன் |  |
| 2015 | *பேபி* | சிவா |  |
| *கதிர்வேல் காக்க* | வேல்ராஜ் |  |  |
| *வாய்மை* | மணிபாரதி |  |  |
| 2016 | *என்னமா கதவுடுறானுங்க* | அவராகவே | கௌரவக் கதாபாத்திரம் |
| 2019 | *சாம்பியன்* | கோபி |  |
| 2021 | *ஈஸ்வரன்* | (இளைய) பெரியசாமி |  |
| *மாநாடு* | யான் மேத்தியூ |  |  |
| 2022 | *விருமன்* | முத்துக்குட்டி | } |

## இறப்பு
மனோஜ் மாரடைப்பால், 2025 மார்ச்சு 25 அன்று காலமானார்.
# பெரிய இமாலய தேசியப் பூங்கா


**பெரிய இமாலய தேசியப் பூங்கா** (*The Great Himalayan National Park*) இந்தியத் தேசியப் பூங்காக்களில் சமீபத்தில் இணைக்கப்பட்ட ஒன்று ஆகும். இது இந்தியாவின் இமாச்சலப் பிரதேசம் மாநிலத்தில் குலு பகுதியில் அமைந்துள்ளது. இந்த தேசியப் பூங்காவானது 1984 ஆம் ஆண்டு உருவாக்கப்பட்டது. இதன் மொத்தப் பரப்பளவு 1,171 சதுர கிலோமீட்டர்கள் ஆகும். இந்த பூங்காவானது கடல் மட்டத்திலிருந்து 1500 முதல் 1600 மீட்டர்கள் உயரத்தில் அமைந்துள்ளது. இந்தப் பூங்காவில் 375-கும் அதிகமான விலக்குகள் இனம் காணப்பட்டுள்ளன. அவற்றில் 31 பாலூட்டி இனங்கள், 181 பறவை இனங்களும் அடங்கும். இந்தப் பூங்காவானது கடுமையான வன விதிகளின் படி பாதுகாக்கப்படுகிறது. இந்திய வனச் சட்டம் 1972 மடி வேட்டையாடுவது தடை செய்யப்பட்டுள்ளது.  

## உலக பாரம்பரிய சின்னமாகிறது
நீடித்த இயற்கை மற்றும் உயிரியல் பலவகை (Bio - diversity) களைக்கொண்டு அறிவியல் மரங்களின் அடர்த்தி கொண்டு பாதுகாக்கப்படுவதால் இந்த பூங்காவை உலக பாரம்பரிய சின்னமாகச் செய்ய -முயற்சி எடுக்கப்பட்டுள்ளது. இதற்காக மத்திய சுற்றுச்சூழல் அமைச்சகமும், இந்திய வன உயிரி ஆராய்ச்சி நிலையம் சேர்ந்து இந்த முயற்சியை எடுத்துவருகிறது.  

## புகைப்படங்கள்
இந்த தேசியப் பூங்காவின் புகைப்படங்கள் கீழே,
# இந்திராவதி தேசியப் பூங்கா


**இந்திராவதி தேசியப் பூங்கா** (ஆங்கிலம்: Indravati National Park) இந்தியாவின் சட்டீஸ்கர் மாநிலத்தில் பிஜப்பூர் மாவட்டத்தில் அமைந்துள்ளது. இந்நகரில் ஓடும் இந்திராவதி நதியின் பெயரே இந்த தேசியப் பூங்காவிற்குச் சூட்டப்பட்டுள்ளது. இந்தப் பூங்காவில் அதிக அளவில் காட்டெருமைகள் காணப்படுகின்றன. இந்த மாநிலத்தில் இந்த தேசியப் பூங்காவில் மட்டுமே  
புலிகள் பாதுகாப்புத் திட்டம் செயல்படுத்தப்பட்டு வருகிறது. இந்தப் பூங்காவின் பரப்பளவு சராசரியாக 2799.08 சதுர கிலோமீட்டர்கள் ஆகும். இது 1981 ஆம் ஆண்டு தேசியப் பூங்காவாக அறிவிக்கப்பட்டது. பின்னர் 1983 ஆம் ஆண்டு *புலிகள் பாதுகாப்புத் திட்டம்* அமுல்படுத்தப்பட்டது. இந்தியாவின் புகழ் பெற்ற புலிகள் காப்பகத்தில் இதுவும் ஒன்று ஆகும்.இந்தப் பூங்கா கடல் மட்டத்திலிருந்து 177 முதல் 599 மீட்டர்கள் உயரத்தில் அமைந்துள்ளது.
# மேலபூண்டி



**மேலப்பூண்டி** (*Melapoondi*), தமிழ்நாட்டில் திருவாரூர் மாவட்டம், வலங்கைமான் சந்திரசேகரபுரம் அருகில் உள்ள கிராமம் ஆகும். இவ்வூர் கும்பகோணத்தில் இருந்து 14 கி.மீ. தொலைவில் அமைந்துள்ளது. மேலப்பூண்டியில் காசி விஸ்வநாதர் கோயில், நவநீத பெருமாள் கோவில், பூலோக நாயகி அம்மன் கோவில்,  
ஸ்ரீ நாகத்துடைய அய்யனார் கோவில், அருள்மிகு பத்ரகாளி அம்மன் திருக்கோவில்கள் உள்ளன.
# சூரக்கோட்டை சிங்கக்குட்டி


***சூரக்கோட்டை சிங்கக்குட்டி*** (*Soorakottai Singakutti*) 1983இல் வெளிவந்த இந்தியத் தமிழ்த் திரைப்படமாகும். இதில் பிரபு, சில்க் ஸ்மிதா, ராதாரவி ஆகியோர் முக்கியக் கதாபாத்திரத்தில் நடித்திருந்தனர்.  
எவிஎம். குமரன் தயாரிப்பில் வெளிவந்த இத்திரைப்படத்திற்கு இளையராஜா இசையமைத்திருந்தார். சதாரம் அப்பலா ராஜுக்குச் சொந்தமான செவன் ஸ்டார் இண்டர்நேசனல் படங்களால் இத்திரைப்படம் தெலுங்கில் சில்க் சவால் என்று பெயரிடப்பட்டுள்ளது.  

## நடிகர்கள்
- பிரபு செல்வம்
- சில்க் ஸ்மிதா- சோக்கி
- ஜெமினி கணேசன் (செல்வம் தந்தை)- விஸ்வநாதன்
- சி. ஆர். விஜயகுமாரி - இலட்சுமி (செல்வத்தின் தாய்)
- பிரமீலா (விஸ்வநாதன் இரண்டாவது மனைவி, எதிரி பாத்திரம்)- கல்யாணி
- வி. கே. ராமசாமி (விஸ்வநாதன் வீட்டு வேலைக்காரன்)- வேலு
- சங்கிலி முருகன் (எதிரி பாத்திரம்)-
- வெண்ணிற ஆடை மூர்த்தி -
- எஸ். எஸ். சந்திரன்- செங்கல்பட்டு செந்தாமரைப் புலவர்
- பிந்து கோஷ்
- ஓமக்குச்சி நரசிம்மன்
- குண்டு கல்யாணம்
- ராமராஜன் (விருந்தினர் பங்கு)

## ஒலிப்பதிவு
இத்திரைப்படத்திற்கு இளையராஜா இசையமைத்திருந்தார். பாடல் வரிகளை வாலி எழுதியிருந்தார்.  

| **எண்.** | **பாடல்** | **பாடகர்(கள்) ** | **வரிகள்** |
| --- | --- | --- | --- |
| 1 | "காளிதாசன் கண்ணதாசன்" | பி. ஜெயச்சந்திரன், பி. சுசீலா | வாலி |
| 2 | "ஒன்னும் தெரியாத" | எஸ். பி. பாலசுப்பிரமணியம், எஸ். ஜானகி |  |
| 3 | "காக்கா புடிப்பேன்" | மலேசியா வாசுதேவன் |  |
| 4 | "அப்பன் பேச்ச" | எஸ். பி. பாலசுப்பிரமணியம் |  |
| 5 | "நில்லென நில்லென" | மலேசியா வாசுதேவன், எஸ். ஜானகி |  |
| 6 | "நான் தாண்டா பூக்காரி" | எஸ். ஜானகி, மலேசியா வாசுதேவன் | } |
# கசாரிபாக் தேசியப் பூங்கா



**ஹசாரிபாக் தேசியப் பூங்கா**(ஆங்கிலம்: Hazaribagh National Park) இந்தியாவின் ஜார்கண்ட் மாநிலத்தில் *ஹசாரிபாக்* நகரிலிருந்து 12 கிலோமீட்டர்கள் தொலைவில் அமைந்துள்ளது. இங்கு புலிகள், சிறுத்தைகள், கடமான்கள், புள்ளிமான்கள், காட்டெருதுகள், காட்டுப்பன்றி மற்றும் நீலான் போன்றவை அதிகம் காணப்படும். இப்பூங்கா ஹசாரிபாக் நகரிலிருந்து 17 கி.மீ. தொலைவிலும், ராஞ்சி நகரிலிருந்து இந்த தேசியப் பூங்கா 135 கிலோமீட்டர்கள் தொலைவிலும் அமைந்துள்ளது. சுற்றுலாப்பயணிகளின் வசதிக்காக காட்சிக் கோபுரங்கள் உள்ளன. இந்தப் பூங்காவில் புலிகளின் எண்ணிக்கை குறைவாக காணப்படுகிறது. மொத்தம் 14 புலிகள் 1991 ஆம் ஆண்டு கணக்கெடுப்பில் பதிவு செய்யப்பட்டன. இந்தப்பூங்கா 186 சதுர கிலோமீட்டர்கள் பரப்பளவு கொண்டது.
# வில்லியம் எட்வர்ட்சு டெமிங்



**வில்லியம் எட்வர்ட் டெமிங்** (W. Edwards Deming) (அக்டோபர் 14, 1900 – டிசம்பர் 20, 1993) அமெரிக்காவை சேர்ந்த புள்ளிவிபரவியலாளர், பேராசிரியர், ஆசிரியர், விரிவுரையாளர் மற்றும் ஆலோசகர் ஆவார். இவரது திட்டமிடு - செய் - சரிபார் -செயல்படு சுழற்சி (Plan-Do-Check-Act: PDCA Cycle) மிகவும் பிரபலமானதாகும். 1950இலிருந்து இவர் ஜப்பானை சேர்ந்த தொழிலதிபர்களுக்கு சேவை, தயாரிப்புத் தரம், சோதனை மற்றும் விற்பனையில் பல புள்ளியியல் முறைகள் பயன்பாடு உட்பட, பல வழிகளில் வடிவமைப்பு முறைகளை அறிமுகப்படுத்தினார்.  

டெமிங் ஜப்பானின் புத்தமைப்பான புதிய தரம் நிறைந்த பொருட்களின் உற்பத்திக்கும், பொருளாதார சக்திக்கும் முக்கியப் பங்களிப்பு செய்துள்ளார். அமெரிக்கா ஜனாதிபதி ரீகன் மூலம் 1987ல் தேசிய தொழில்நுட்ப பதக்கம் வழங்கப்பட்டது.  

## கண்ணோட்டம்
1921ல் இருந்து வியோமிங் பல்கலைக்கழகத்திலிருந்து மின்துறை பொறியியலில் இளங்கலை பட்டம் பெற்றார். 1925ல் கொலராடோ பல்கலைக்கழகத்திடம் இருந்து ஒரு எம் எஸ் முதுகலை பட்டம் பெற்றார். யேல் பல்கலைக்கழகத்தில் 1928ஆம் ஆண்டு முனைவர் பட்டம் வென்றார். யேல் பல்கலைக்கழகத்தில் முனைவர் பட்டம் பெறும்போது பெல் ஆய்வுகூடத்தில் வேலைவாய்ப்பு பெற்றார். பின்னர் ஐக்கிய அமெரிக்காவின் விவசாயத் துறையிலும் மக்கள் தொகை கணக்கெடுப்பு துறையிலும் வேலை செய்தார். மக்கள் தொகை கணக்கெடுப்பு துறையில் சேன் டக்லச் மெக்ஆர்தூர் கீழே வேலை செய்யும் பொழுது சப்பாணீயர்களூக்கு புள்ளியியல் செயல்முறை கட்டுப்பாடு செயல்பாடுகள் குறித்து கற்றுக் கொடுத்தார். பிற்காலத்தில் நீயூ யார்க் பல்கலைக்கழகத்தில் பேராசிரியராக பணியாற்றியுள்ளார்.
# ஜல்தாபாரா தேசியப் பூங்கா


**ஜல்தாபாரா தேசியப் பூங்கா** (ஆங்கிலம்: Jaldapara National Park) கிழக்கு இமயமலை அடிவாரத்தில் மேற்கு வங்காளம் மாநிலத்திலுள்ள *ஜல்பாய்குரி* மாவட்டத்தில் அமைந்துள்ளது. இந்தப் பூங்காவின் அருகில் *தோர்ஸா* ஆறு செல்கிறது. இந்தப் பூங்காவானது கடல் மட்டத்தில் இருந்து 61 மீட்டர்கள் உயரத்தில் அமைந்துள்ளது. இந்தப் பூங்காவின் மொத்தப் பரப்பளவு 216.51 சதுர கிலோமீட்டர்கள் ஆகும். இது 1941 ஆம் ஆண்டு வன விலங்குகள் காப்பகமாக அறிவிக்கப்பட்டது.2012 ஆம் ஆண்டு மே மாதம் இது தேசியப் பூங்காவாக அறிவிக்கப்பட்டது. இங்கு பலவகையான தாவர வகைகளும், விலங்கினங்களும் உள்ளன. தற்போது அதிக அளவில் இந்திய ஒற்றைக் கொம்பு காண்டாமிருகங்கள் கானப்படுகின்றன. இதன் அருகில் உள்ள *சில்லபாட்டா* யானைகளின் முக்கிய வலசைப் (elephant corridor) பாதையாக உள்ளது. இங்கு கடமான்கள், புள்ளிமான்கள், காட்டுப்பன்றிகள் மற்றும் காட்டெருதுகள் அதிக அளவில் காணப்படுகின்றன.  
## புகைப்படங்கள்
இந்த தேசியப் பூங்காவின் புகைப்படங்கள் கீழே,
# மதிகெட்டான் சோலை தேசியப் பூங்கா


**மதிகெட்டான் சோலை தேசியப் பூங்கா** (ஆங்கிலம்: Mathikettan Shola National Park) இந்தியாவின் கேரளா மாநிலத்தின் இடுக்கி மாவட்டத்தில் *உடும்பன் சோலா* தாலுகாவில் அமைந்துள்ளது. இந்த தேசியப்பூங்கா 12.82 சதுர கிலோமீட்டர்கள் பரப்பளவு கொண்டது. 2008 ஆம் ஆண்டு நவம்பர் மாதம் இது தேசியப் பூங்காவாக அறிவிக்கப்பட்டது.  
## பெயர்க்காரணம்
மதிகெட்டான் சோலை என்பது தமிழ்ச் சொல்லிலிருந்து வந்ததாகும். இதற்கு அறிவை இழந்தவன் என்று பொருள். இப்பூங்காவில் நுழையும் போது ஏற்பட்ட வழிக் குழப்பத்தினால் இப்பெயர் வந்திருக்கிறது. பல்லுயிர்ப் பெருக்கத்தைப் பேணவும், வனவிலங்குகளைக் காக்கவும் இது தேசியப் பூங்காவாக அறிவிக்கப்பட்டது.  
## வரலாறு
திருவிதாங்கூர் ஆட்சிக் காலத்தில் 1897 ஆம் ஆண்டில் இது பாதுகாக்கப்பட்ட வனப்பகுதியாக அறிவிக்கப்பட்டது. பின்னர் 2003 ஆம் ஆண்டு நவம்பர் மாதம் 21 ஆம் தியதி இப்பூங்காவின் சுற்றுச் சூழல், தாவரங்கள், விலங்கினங்கள் மற்றும் பறவைகளைப் பேண வேண்டும் எனத் தீர்மானிக்கப்பட்டது.  

## யானைகள்
இந்தப் பூங்காவிற்கு மூணார் பகுதியிலிருந்து யானைகள் வருகின்றன. போடிநாயக்கனூர், குமுளி ஆகிய இடத்திலுள்ள தனியார் ஆக்கிரமிப்புகளால் இவற்றின் வலசைப் (Elephant corridor) பாதைகள் பாதிக்கப்படுகின்றன.  

## சுற்றுலாத் தகவல்
இந்த தேசியப் பூங்காவிற்கு மூணார்-குமுளி நெடுஞ்சாலை வழியாக மூணாரிலிருந்து *பூப்பாறை* வழியாகவும் அல்லது இடுக்கி வழியாக கொத்தமங்கலம் பாதையிலும் செல்லலாம். இதன் அருகில் உள்ள விமான நிலையம் மதுரை ஆகும். கோட்டயம் ரயில் நிலையம் அருகில் உள்ள ரயில் நிலையம் ஆகும்.
# ஆப்பிரிக்கத் தூக்கணாங்குருவி


**ஆப்பிரிக்கத் தூக்கணாங்குருவி** (***Quelea***) என்பது சிறிய பசரின் இன பறவையாகும். இது கூடு நெய்யும் "புளோசிடே" குடும்பத்தைத் சேர்ந்த ஆப்பிரிக்கா பிரதேசத்திற்குட்பட்ட பறவையாகும். இவை அளவில் சிறியதும் வீட்டுக்குருவி போன்று கூட்டமாக வாழும், தாவர விதைகளை உண்ணபதற்கேற்ற அலகினைக் கொண்ட பறவைகள். ஆப்பிரிக்கத் தூக்கணாங்குருவிகள் பரந்த பிரதேசத்தில் நாடோடியாக வாழக்கூடியவை. செவ்வலகு ஆப்பிரிக்கத் தூக்கணாங்குருவி உலகிலுள்ள அதிக எண்ணிக்கையான பறவை எனப்படுகிறது.  

## வகைபாட்டியல்
இவற்றில் மூன்று வகைகள் காணப்படுகின்றன:  

- செங்கழுத்து ஆப்பிரிக்கத் தூக்கணாங்குருவி - *Cardinal Quelea*
- செந்தலை ஆப்பிரிக்கத் தூக்கணாங்குருவி - *Red-headed Quelea*
- செவ்வலகு ஆப்பிரிக்கத் தூக்கணாங்குருவி - *Red-billed Quelea*
# நீல சீகாரப் பூங்குருவி


**நீல சீகாரப் பூங்குருவி** (*Blue Whistling Thrush - Myophonus caeruleus*) என்பது இந்தியத் துணைக்கண்டத்தின் இமயமலையிலிருந்து தென்கிழக்கு ஆசியா வரை காணப்படும் ஓர் சீழ்க்கையொலி எழுப்பும் பறவையாகும். இது மனிதர் போன்று சத்தமாக சீழ்க்கையொலி மூலம் வைகறையிலும் அந்திப் பொழுதிலும் பாடுவதால் நன்கு அறியப்பட்டது. பரவியுள்ள இவை அளவிலும் இறகினாலும் துணை இனமாக கருதப்படுகின்றன. ஏனைய இனங்கள் போன்று இவை நிலத்தில், சிற்றோடை மற்றும் ஈரலிப்பான இடங்களில் காணப்படும் நத்தை, நண்டு, பழங்கள், பூச்சிகள் ஆகியவற்றை உண்கின்றன.  

## துணையினங்கள்

ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  

- *மை. கே. தெம்மின்க்கி* விகோர்சு, 1831 – மத்திய ஆசியாவின் மலைகள் முதல் மத்திய மேற்கு சீனா மற்றும் வடகிழக்கு மியான்மர்
- *மை. கே. கேருலியசு* (இசுகோபோலி, 1786) - மத்திய, கிழக்கு சீனா
- *மை. கே. யூசெனீ* ஹூயூம், 1873 – மத்திய மியான்மர் முதல் கிழக்கு தாய்லாந்து, தெற்கு சீனா மற்றும் வடக்கு, மத்திய இந்தோசீனா
- *மை. கே. கிராசிரோசுட்ரிசு* ராபின்சன், 1910 - தென்கிழக்கு தாய்லாந்து, கம்போடியா மற்றும் வடக்கு, மத்திய மலாய் தீபகற்பம்
- *மை. கே. திக்ரோரிஞ்சசு* சால்வதோரி, 1879 - தெற்கு மலாய் தீபகற்பம் மற்றும் சுமாத்திரா
- *மை. கே. பிளவிரோசுட்ரிசு* (கோர்சூபீல்ட், 1821) - சாவகம்
# எக்சைட் 7


**எக்சைட் 7** என்பது இலத்திரனியல் உற்பத்தி நிறுவனமான தோஷிபா அறிமுகப்படுத்தியுள்ள கைக்கணினி ஆகும். இது கூகிளின் அண்ட்ரொயிட் 4.2.2 ஜெல்லி பீன் இயங்கு தளம்|ஜெல்லி பீன் இயங்கு தளத்தை அடிப்படையாகக் கொண்டுள்ளது. இதன் பிரதான நினைவகம் 1 கிகா பைட்ஸ் நேரடி அணுகல் நினைவகத்தைக் கொண்டுள்ளது. மேலும் இது எட்டு கிகாபைட்டு சேமிப்பு நினைவகத்தையும் கொண்டுள்ளது. இதன் அறிமுக விலையானது நூற்று எழுபது அமெரிக்க டொலர்களாகும்.
# பப்பி லஹரி


**பப்பி லஹரி** (*Bappi Lahiri*) அல்லது ஆலோகேஷ் லஹரி (27 நவம்பர் 1952 - 15 பெப்ரவரி 2022) இந்தியத் திரையுலகில் ஒரு இசையமைப்பாளர் ஆவார். இந்திய சினிமாவில் டிஸ்கோ இசை பயன்படுத்துவதை பிரபலப்படுத்தியதில் இவருக்கும் பங்கு உண்டு.  

## இசையமைத்த தமிழ்த் திரைப்படங்கள்
1. அபூர்வ சகோதரிகள் - (1983)
1. பாடும் வானம்பாடி - (1985)
1. கிழக்கு ஆப்பிரிக்காவில் சீலா - (1987)

## இறப்பு
பப்பி லஹிரி நுரையீரல் தொற்று காரணமாக மும்பையில் 2022 பெப்ரவரி 15 அன்று இரவு 11:45 மணிக்கு தனது 69ஆவது வயதில் காலமானார்.
# நிக்கதேம்

, 1616–1645.]]  

**புனித நிக்கதேம்** என்பவர் விவிலியத்தின் படி இயேசுவின் சீடராவார். இவர் ஒரு பரிசேயரும் யூதத் தலைவர்களுள் ஒருவரும் ஆவார். இவர் யோவான் நற்செய்தியில் மூன்று முறை குறிக்கப்பட்டுள்ளார். முதல் முறையாக இவர் ஓர் இரவில் இயேசுவிடம் வந்து உரையாடியதாக யோவான் நற்செய்தி குறிக்கின்றது. இரண்டாம் முறையாக இவர் இயேசுவுக்காக தலைமைக் குருக்களிடமும் பரிசேயர்களிடமும் 'ஒருவரது வாக்குமூலத்தைக் கேளாது, அவர் என்ன செய்தாரென்று அறியாது ஒருவருக்குத் தீர்ப்பளிப்பது நமது சட்டப்படி முறையாகுமா?' என்று கேட்டு இவர் பரிந்து பேசியதாக கூறுகின்றது. இறுதியாக அரிமத்தியா யோசேப்புவுக்கு இயேசுவின் உடலை அடக்கம் செய்ய இவர் உதவியதாக கூறுகின்றது.  

இவர் முதலில் இயேசுவை இரவில் சந்தித்து உரையாடியப்பகுதியில் உள்ள விவிலிய வரிகள் மிகவும் புகழ் பெற்றதாகும். குறிப்பாக யோவான் 3:16 நற்செய்தியின் சுறுகம் என அழைக்கப்படுகின்றது. மேலும் பல கிறித்தவ பிரிவுகளில் மீள்பிறப்புக் கொள்கை (born again) இவ்வுரையாடலிலிருந்தே பெறப்படுகின்றது.  

4ம் நூற்றாண்டின் மையத்தில் எழுதப்பட்ட திருமுறையினை சாராத *நிக்கதேம் நற்செய்தி* என்னும் நூல் இவரால் எழுதப்பட்டதாக கூறுகின்றது. ஆயினும் இது பின்னாட்களில் எழுதப்பட்ட போலி என்பது அறிஞர் கருத்து.  

கிறித்தவ மரபுப்படி இவர் 1ம் நூற்றாண்டில் மறைசாட்சியாக கொல்லப்பட்டார் என்பர்.
# செவ்வலகு ஆப்பிரிக்கத் தூக்கணாங்குருவி


**செவ்வலகு ஆப்பிரிக்கத் தூக்கணாங்குருவி** (*Red-billed Quelea*; *Quelea quelea*) என்பது உலகின் மிகவும் அதிகமாக காணப்படும் வன பறவை இனமும், 1.5 பில்லியன் சோடி வளர்ந்த எண்ணிக்கையைக் கொண்டதாக கணக்கிடப்பட்டுள்ளது. இவற்றின் முழு எண்ணிக்கை பற்றிய சில கணக்கெடுப்பு 10 பில்லியனுக்கு அதிகம் என்கின்றது. இவற்றின் முழு எண்ணிக்கையும் துணை சகாரா ஆப்பிரிக்காவில் ஆழமாக காட்டுப்பகுதிகளிருந்து தென்னாப்பிரிக்கா வரை காணப்படுகின்றன. இது கூடு நெய்யும் "புளோசிடே" குடும்ப சிறிய பசரின் பறவையாகும்.
# சந்திரவாசி



**சந்திரவாசி** (cendrawasih) என இந்தோனேசியாவிலும் பப்புவா நியூகினியிலும் அழைக்கப்படுகின்றனவும் **சொர்க்கப் பறவை** என்ற பொருளில் ஆங்கிலத்தில் (*birds-of-paradise*) அழைக்கப்படுவதனவுமான பறவையினங்கள் பசரீன்கள் வரிசையிலுள்ள "சந்திரவாசி" குடும்ப பறவையாகும். இவற்றின் பெரும்பான்மை நியூ கினி மற்றும் அதன் சூழலும், சிறிய அளவில் மலுக்கு தீவுகள் மற்றும் கிழக்கு ஆஸ்திரேலியா ஆகிய இடங்களில் காணப்படுகின்றன. இக்குடும்பத்தைச் சேர்ந்த 14 வகைகளில் நாற்பத்தியொரு இனங்கள் காணப்படுகின்றன. இப்பறவைகள் அவற்றின் பால் ஈருருமை இனத்தின் ஆண் பறவைகளின் இறகு அமைப்பு, மிகவும் நீண்ட மற்றும் அலகு, செட்டை, வால் அல்லது தலை ஆகிய இடங்களிலிருக்கும் விரிவான இறகுகள் அமைப்பு ஆகியவற்றால் சிறப்பாக அறியப்பட்டவை. இவற்றில் பல மழைக்காடுகளை வசிப்பிடமாகக் கொண்டவை. இவற்றின் எல்லா இனங்களும் பழங்களை உணவாகவும், சிறியளவானவை கணுக்காலிகளையும் உண்ணும். சந்திரவாசிகள் பல வகையான இனப்பெருக்க முறைகளாக ஒருதுணை மணம் முதல் போட்டி வகை பலதுணை மணம் வரை கொண்டுள்ளன.
# சூரசேனதேசம்


**சூரசேனதேசம்** சந்திர வமிசத்தில் பிறந்து சூரத்தன்மை பொருந்திய படைகளைச் சேர்த்தும், தானும் அதிதீர, வீர, சூரனாய் அரசாண்ட அரசன் சூரசேனன். அவனது ஆட்சிக்குட் பட்ட பகுதி சூரசேனதேசமாயிற்று.  

## இருப்பிடம்
குருதேசத்திற்கு தெற்கிலும், குந்தலதேசத்தின் வடபூமியின் கிழக்கிலும், யமுனை நதியின் மேற்கு கரையில் சால்வதேசத்திற்கு நேர் கிழக்கிலும், பரந்துவிரிந்த நிலபரப்பானது. இத்தேசத்தின் பூமி அமைப்பு மட்டமானது, மிகவும் தாழ்ந்து யமுனையின் நீர்மட்டத்திற்கு கீழ்பட்டதாகவே இருக்கும்.  

## பருவ நிலை
இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும். விசுவாமித்திரர் ஆசிரமம் இந்த தேசத்தின் தென்மேற்கில் புஷ்கரம் என்ற ஏரியின் கரையில் இன்றும் உள்ளது( ஆண்டு 1918).  

## மலை, காடு, மிருகங்கள்
இந்த தேசத்தின் வடக்கேயும், சிறிய மலைகள் உண்டு, இம்மலைகளில் மிக முக்கியமானது கோவர்த்தனம் ஆகும். மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான பசுக்களும், நீலப்பசுக்களும், அதிகமான தாமரைக் குளங்களும், சரபுன்னை, புந்நாகம், தேவலிங்கை, கடம்பு, நாவல், மா, பலா, கொங்கு, குடசம் என்னும் குடமல்லிகை, செண்பகம், பாரிசாதம் ஆகிய மரங்கள் ஏராளமாய் இருக்கும்.  

## ஆறு வித ருது
ஒரு ருதுவிற்கு இரண்டு, மாதங்கள் வீதம் ஆறு ருதுக்கள் இருந்துள்ளது. அவை  
| தமிழ் மாதங்கள் |  |  |  |
| --- | --- | --- | --- |
| 1 | வசந்த ருது | சித்திரை, வைகாசி |  |
| 2 | கிரீசுமருது | ஆனி, ஆடி |  |
| 3 | வருசருது | ஆவனி, புரட்டாசி |  |
| 4 | சரத்ருது | ஐப்பசி, கார்த்திகை |  |
| 5 | கேமந்தருது | மார்கழி, தை |  |
| 6 | சிசிரருது | மாசி, பங்குனி | } |

## நதிகள்
இந்த தேசத்தின் வடக்கிலும் கிழக்கிலும் மிக ஆழமானதும், கருமையான நிறமுடைய நீர் நிறைந்து ஓடுகிற ஜீவ நதியான யமுனையும், இத்தேசத்தின் மேற்கிலிருந்து **கோவர்த்தன** மலையிலிருந்து சிறு, சிறு நீர் ஓடைகள் ஓடி, யமுனை நதியுடன் கலந்து விடும் நதிகள் முக்கியமானவை.  

## விளைபொருள்
இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.  

## நகரம்
**மதுரை** இத்தேசத்தின் முக்கிய நகராகும். இந்நகரத்திற்கு கிழக்கில் சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், நிறைந்த **கோகுலம்** என்ற நகரமும் இருந்துள்ளன. இந்த கோகுலத்தை **திருவாய்ப்படி** என பெரியாழ்வாரால் பெயர் சூட்டப்பட்டுள்ளது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு